AlexejDobrolubov/national_council_slovak_2010 huggingface dataset:
31. schôdza NR SR - 1.deň - A. dopoludnia
Dátum: 2021-06-15
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

97. Ďakujem za slovo. Škoda, že ten pán premiér odišiel, ale nevadí, o vás bez vás. Hovorili ste o tej kriminalizácii v minulosti, ale keď si to trošku porovnáme, tak tá kriminalizácia, aká bola vtedy, aká je teraz, sa to nedá porovnať. Čiže tí smeráci v minulosti boli podľa mňa úplní amatéri, lebo vidíme, čo sa teraz deje, a ak sú tí ľudia v tých väzbách a vo výkonoch oprávnene, tak nemám proti tomu žiadnu, nejaký žiadny problém, ale sami ste mohli vidieť, že vravel o kriminalizácii Igora Matoviča, ale o tom, že naozaj páchal tie daňové podvody, však to je jasné, len, bohužiaľ, to bolo premlčané. Čiže to vyšetrovanie a tá kriminalizácia, myslím, že nebola až taká nejaká agresívna, útočná oproti tomu, čo sa deje teraz. A, prosím vás, ak chcete naozaj niečo s tým zločinom organizovaným robiť, tak, prosím vás, aspoň zmeňte ten, ten názov tej NAKY, pretože v súčasnosti je to kriminálna agentúra a naozaj je to kriminálna organizovaná skupina a aspoň ten názov zmeňte, aby to bolo správne na kriminalistickú skupinu. Ďakujem pekne.
31. schôdza NR SR - 1.deň - A. dopoludnia
Dátum: 2021-06-15
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

55. Pán minister, tak na vaše meno a na vašu funkciu tu bolo naozaj povedané veľa negatívneho v tej rozprave. Vaše riešenia problémov boli naozaj svojské, niektoré mi boli sympatické, niektoré menej, niektoré boli naozaj závažné, to si treba povedať. Len treba si aj povedať, že všetky tieto veci, či už sa dejú teraz, alebo tie, čo sa diali vtedy, neboli v roku 2020 ani v roku 2021, čiže treba si povedať jasne, za koho vlády to bolo, a treba si niekedy aj sebakriticky povedať, že nie všetko ani vtedy nebolo dobré, nie je to ani teraz dobré. A prosím vás, keď budete hovoriť nabudúce o opozícii, prosím vás, hovorte adresnejšie, pretože naša strana bola v opozícii aj minulé volebné obdobie, sme v opozícii teraz a my sme určite neovplyvňovali žiadne vyšetrovanie ani sme nerobili žiadne nátlaky, ani sme z našej pozície určite nikoho neovplyvňovali. A posledná vec už iba, čo ste spomínali v tejto rozprave ohľadne Inšpekcie ministerstva vnútra, ovplyvňovanie v Inšpekcii ministerstva vnútra bolo aj v minulosti, je aj teraz, a preto kým Inšpekcia ministerstva vnútra nebude ako samostatný orgán, tak je to absolútne bezpredmetné, pretože k tomu ovplyvňovaniu tam dochádzalo aj predtým, dochádza aj teraz. A Inšpekciu ministerstva vnútra treba jednoznačne odlúčiť od pôsobnosti ministerstva vnútra. Ďakujem pekne.
28. schôdza NR SR - 9.deň - B. popoludní - 27.05.2021
Dátum: 2021-05-27
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

92. Ďakujem za slovo. Marian, ja ti aj ďakujem, že na úroveň... či na začiatku tejto tvojej rozpravy si podotkol aj tú úroveň Národnej rady, aj vystúpenia niektorých poslancov, lebo z tejto Národnej rady sa stala skôr, skôr by sa stalo také divadlo facebookových bojovníkov a bojovníkov na sociálnych sieťach, ale to sem naozaj nepatrí. Národná rada má mať úroveň. Má sa tu vyjadrovať slušne, korektne. Ak niekto je v rozprave, my tu naozaj nevyhukujeme, čiže aj ostatní poslanci by naozaj mohli sa trošku zamyslieť nad sebou, nad svojou úrovňou. A čo sa týka toho rozpočtu, keď chceme začať šetriť, tak musíme začať šetriť na tých správnych miestach. A tie výdavky, ktoré sú naozaj zbytočné, sme mali škrtnúť a možno by sme ani nepotrebovali také vysoké navýšenie rozpočtu. Ďakujem.
28. schôdza NR SR - 9.deň - B. popoludní - 27.05.2021
Dátum: 2021-05-27
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

71. Ďakujem za slovo. Jozef, naozaj ďakujem ti, že si to povedal, pretože navýšiť v starom roku ešte o 8 mld. a teraz ďalších 3,4 mld., to bude naozaj musieť niekto zaplatiť. A mňa by len zaujímalo, že kedy to zaplatené bude, pretože to je pôžička na dlhé roky, ktorú bude treba splatiť aj s úrokmi a je to naozaj boj alebo beh na dlhú trať. A naozaj, keď sa takýto úver zobere, radšej sa malo z nejakých vecí ubrať, ako si spomenul tie banky, ktoré prišli o bankový odvod, ale, samozrejme, poplatky za vedenie účtov a iné služby už neznížili. Takisto bieloruská opozícia a tak ďalej a tak ďalej. Čiže keby sa na to lepšie pozrelo, tak naozaj to navyšovanie nemuselo byť. A ja ti ešte veľmi raz pekne ďakujem, že bojuješ za občanov Rimavskej Soboty aj za celý Gemer, pretože chodieval som tam na súťaže ako malé dieťa a videl som, že je to naozaj nerozvinutý kraj, teda v tej dobe, teraz sa to naozaj pohlo ďalej a vidíme, že sa tam buduje. A dúfam, že aj do budúcna tá nezamestnanosť sa zmení a celý kraj pôjde ešte lepšie hore. Ďakujem pekne.
28. schôdza NR SR - 9.deň - A. dopoludnia - 27.05.2021
Dátum: 2021-05-27
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

26. Martin, ďakujem ti. Vecne si to povedal, odborne. Naozaj bolo vidno, že je to veľmi dobre spracované. A naozaj tie dopady tých nezamestnaných budú ešte len podľa mňa budúci rok, pretože tie prevádzky, ktoré ukončili svoju činnosť v tomto alebo teda v minulom roku, tak naozaj sa už neotvorili a tí ľudia nemajú kde pracovať. Čiže tie dopady nezamestnanosti budú ešte omnoho väčšie. Dá sa rozumieť tomu, že ten deficit teraz bude vyšší, ale ja som veľmi zvedavý, že ako sa to bude znižovať v budúcich rokoch a či naozaj to zadlženie Slovenska bude postupne klesať, alebo sa bude len navyšovať. Ďakujem.
28. schôdza NR SR - 6.deň - A. dopoludnia
Dátum: 2021-05-12
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

66. Ďakujem za slovo, pán podpredseda. Ja by som vás iba doplnil, že k včerajšiemu dňu to už bolo viac ako 12-tisíc živnostníkov, ktorí to zabalili, a do budúcna ich bude, samozrejme, ešte viac. Ale napríklad je veľkým paradoxom, že malí živnostníci všetci skončili, tá podpora bola nedostatočná, ale veľké obchodné reťazce som nevidel, že by sa jeden zavrel, či už je to Kaufland, Tesco, Lidl alebo niečo podobné, nevidel som ani jeden, že by sa zavrel. A som veľmi rád, že ste sa dotkli aj toho školstva, lebo tie dopady na tie deti už môžeme vidieť teraz a ešte do budúcna budú väčšie, pretože každý školský psychológ vám povie, že tie deti majú naozaj psychické problémy a aj centrá pedagogického poradenstva a prevencie už dnes majú problémy s tým náporom, kde tí žiaci naozaj túto situáciu, keď boli školy zatvorené, obchodné reťazce otvorené, naozaj nezvládali a tie dopady uvidíme ešte do budúcna. A takýto príspevok naozaj môže niekomu veľmi pomôcť, pretože rodič samoživiteľ, ktorý má dve deti, býva v nejakom byte, platí tam nájom a prišiel kvôli opatreniam o prácu a tú prácu veľakrát nemal na trvalý pracovný pomer, čiže tú rodinu nemohol živiť a iba čaká na výživné, kedy ten druhý rodič, ktorý veľakrát si tú povinnosť neplní načas, tak spôsobuje naozaj veľké problémy. Čiže ja tento príspevok podporujem a je to podľa mňa aj tak iba taká malá náplasť a podľa mňa by sme takýmto rodičom mali pomôcť ešte vo väčšej miere. Ďakujem.
79. schôdza NR SR - 2.deň - A. dopoludnia
Dátum: 2022-12-09
Poslanec: Kočiš, Eduard (-)
Druh vystúpenia: Vystúpenie s faktickou poznámkou

162. Veľmi pekne ďakujem za slovo, pán predsedajúci. S vaším vystúpením, pán minister, v niečom súhlasiť môžem, v niečom nie. Súhlasím, že vojnový konflikt všade na svete je zlý. Jednoducho to je holý fakt. V 21. storočí by sa konflikty medzi národmi, národnosťami, ľuďmi mali riešiť za diplomatickým stolom, nie na bojovom boli. Jednoducho ľudstvo by už malo z týchto neduhov dávno preliečené a vyliečené. Ale to je druhá vec. Vo vašom prejave ste to dali tak trocha na Matoviča. Jednoducho snažil ste sa presviedčať nepresvedčiteľných. Jednoducho SaS-ka je už dávno rozhodnutá, že bude hlasovať za pád Hegerovej vlády. Ja vám rozumiem, že ako člen vlády a osoba, ktorá by rada dovládla alebo dokončila svoje obdobie, svoj mandát, budete robiť všetko preto, aby ste kolegov zo SaS presvedčili do utorka, do 13., kedy bude hlasovanie o páde vlády, svoj názor zmenili. Podľa všetkých správ, ktoré máme, a podľa vyjadrení, ktoré tuná zaznievajú odvčera, sú kolegovia zo SaS presvedčení, že jediným správnym gestom alebo jedinou cestou, ako Slovensko vytiahnuť z marazmu, do ktorého sa dostalo počas druhej Matovičovej vlády pod vedením Eduarda Hegera, sú možno predčasné voľby, možno rekonštrukcia vlády. Hovorím, každý jeden poslanec, ktorý bude hlasovať si toto svoje hlasovacie právo nejakým spôsobom vysvetľuje po svojom. U mňa sú to jednoducho predčasné voľby, aby občania Slovenskej republiky rozdali karty nanovo. S tým niektorí súhlasia, niektorí nesúhlasia, ale toto je môj názor. Čiže ak všetko pôjde tak, ako sú zatiaľ počty v pléne Národnej rady Slovenskej republiky nastavené, bude sa tu opakovať, chválapánubohu, rok 2011 a nebudem tvrdiť, že padne ďalšia demokratická vláda. Podľa mňa každá vláda, ktorú ľudia zvolia, je demokratická.
79. schôdza NR SR - 2.deň - A. dopoludnia
Dátum: 2022-12-09
Poslanec: Kočiš, Eduard (-)
Druh vystúpenia: Vystúpenie s faktickou poznámkou

4. Veľmi pekne ďakujem za slovo, pán predsedajúci. Je naozaj zvláštne, že pri odvolávaní predsedu vlády, teda komplet celej vlády Slovenskej republiky, nie je prítomný žiaden jej člen, ale to si už premiér, ako aj ministri musia vo svojom vnútri vysporiadať nejakým spôsobom sami. Pani kolegyňa, to, že súd v Starej Ľubovni si vydupal, vyloboval, vybojoval alebo neviem, ako by sme to pomenovali, predseda poslaneckého klubu OĽANO na úkor oveľa potrebnejšieho súdu v Kežmarku, to jednoducho ten pátos čistoty a odbornosti, ktorý tuná bol počas dva a pol roka, dokedy ste fungovali ako jeden celok, stále prezentovaný, že by budete iná vláda, vy budete tá vláda lepšia, kvalitnejšia, vláda odborníkov, ale takto sa vláda odborníkov ani pri zmene súdov a súdnej mapy nesprávala. Spomínali ste vo svojej rozprave, že sme tu mali krízu v školstve a krízu v zdravotníctve. Súhlasím. Krízu v školstve tiež táto vláda nezvládla, pretože iba štrajkom, krikom a masovým pochodom skoro 20-tisíc učiteľov k parlamentu si učitelia vydupali svoje. To isté sa stalo počas krízy v zdravotníctve, kedy vláda vedela viac ako rok, čo plánuje Lekárske odborové združenie, aké podmienky si nastolili, aké podmienky očakávajú. A to, že sedem minút pred totálnym chaosom v zdravotníctve premiér Slovenskej republiky nahradil neschopného ministra financií Igora Matoviča a víťazoslávne predstavil svoje víťazstvo nad Lekárskym odborovým združením, tak to je jedno veľké klamstvo a jedna veľká lož. Lekárske odborové združenie si túto krízu v zdravotníctve vyhralo samo. Vybojovali si, čo chceli. Vybojovali si, čo potrebovali, a vláda odišla s dlhým nosom.
79. schôdza NR SR - 1.deň - B. popoludní
Dátum: 2022-12-08
Poslanec: Kočiš, Eduard (-)
Druh vystúpenia: Vystúpenie s faktickou poznámkou

186. Veľmi pekne ďakujem za slovo, pán predseda. Pán minister, prvá vaša otázka bola, že ako a komu toto odvolávanie vlády pomôže. Ako toto odvolávanie vlády pomôže a komu? Tak v podstate pomôže to občanom Slovenskej republiky, ktorí naozaj stratili dôveru voči tejto vláde. A ako to pomôže Slovenskej republike? No pomôže to minimálne v tom smere, že budú oklieštené právomoci vlády Slovenskej republiky, aj keď nebudú obmedzené. Samozrejme, aj vláda v demisii, čiže aj vláda, ktorej bude vyslovená nedôvera v parlamente, má svoje práva, má svoje kompetencie, má svoje povinnosti, aj keď niekedy potrebuje alebo bude potrebovať súčinnosť Grasalkovičovho paláca. Tvrdili ste vo svojej rozprave, že prečo si berieme za rukojemníkov ľudí a prečo im pred vianočnými sviatkami, teda koncom roka dávame takú slučku na krk. No nemyslím si, že je to nejaká slučka na krk, a z vašej strany to bolo také citové vydieranie, že chceli ste možno nejakým spôsobom ešte dotlačiť alebo nejako presvedčiť poslancov, ktorí nie sú celkom rozhodnutí, ako by mali hlasovať, ale myslím si a som o tom hlboko presvedčený, že plénum je rozdelené na dva tábory, za odvolanie vlády, za vyslovenie dôvery vlády. Nič medzi tým neexistuje. Pomoc pre občanov Slovenskej republiky je ozaj jedna vec a odvolávanie vlády je úplne vecou druhou. Čiže toto by som neplietol do jedného košiara. Hnev, nie je to ten správny výraz alebo správny argument, ktorý ste použili vo svojej rozprave. Jednoducho, koalícia sa formulovala za účasti SaS a bez účasti SaS sa vám vládne jednoducho ťažko, pretože ste v menšinovej pozícii. To je jednoducho holý fakt. A keďže toto manželstvo z rozumu vám zjavne nevyšlo, tak je jednoducho čas pobrať sa ďalej a dať dôveru niekomu inému.
79. schôdza NR SR - 1.deň - B. popoludní
Dátum: 2022-12-08
Poslanec: Kočiš, Eduard (-)
Druh vystúpenia: Vystúpenie s faktickou poznámkou

158. Veľmi pekne ďakujem za slovo, pán predseda. Plakať nad rozliatym mliekom viete naozaj veľmi dobre, pani Remišová, len musíte si uvedomiť, že tú fľašu s tým ani nie plnotučným, nízkotučným mliekom ste rozbili sama, pretože ako najslabší článok tejto už len asi pseudokoalície, ktorá sa, pevne verím, že každú chvíľočku rozpadne a zrúti ako taký domček z karát, určite nezachránite svojím takýmto infantilným správaním a zbytočnými útokmi na bývalého relatívne dosť silného koaličné partnera. Keď vám už kolegovia z opozično-koaličných radov vykrikujú, že klamete v priamom prenose, tak asi na tom niečo bude. Ale to už si musíte vo svojej hlavičke usporiadať sama. Tancujete jednoducho nad takým polootvoreným koaličným hrobom a už len kúsok naozaj chýba, aby ste do toho hrobu spadli, a pevne verím, že ako strana bez ľudí, ktorá teraz hľadá nejaké svoje uplatnenie do budúcna na slovenskej politickej scéne, urobíte všetko preto, aby ste sa niekomu zapáčili, aby ste sa niekomu votreli do priazne, aby ste si získali niečo, čomu sa hovorí možnosť prístupu k politickej funkcii. V jednej krásnej českej rozprávke vystupovala postavička, ktorý sebe hovoril, že je Kazisvět šestý, z Boží vůle král. K vám by sa tak hodilo také prirovnanie, že z ľudskej hlúposti vicepremiérka, pretože aj vlastní koaliční partneri, lídri koaličných strán sa o vás často vyjadrovali, že nevedeli sme, čo s ňou, tak sme jej vytvorili ministerstvo. To je obraz Veroniky Remišovej, záchrankyne vládnej koalície Igora Matoviča v podaní Eduarda Hegera.
79. schôdza NR SR - 1.deň - B. popoludní
Dátum: 2022-12-08
Poslanec: Kočiš, Eduard (-)
Druh vystúpenia: Vystúpenie s faktickou poznámkou

104. Veľmi pekne ďakujem za slovo, pán predsedajúci. Pán predseda Národnej rady Slovenskej republiky, ďakujem za váš prejav, ktorý som tak trocha aj očakával, keďže ako súčasť vládnej koalície, je, samozrejme, štandardom, že čelný predstaviteľ naj... druhého najsilnejšieho vládneho zoskupenia vystúpi v pléne Národnej rady Slovenskej republiky, samozrejme, so svojím názorom na celú túto problematiku. To, že ste vo svojom prejave spomenuli to, že vláda Igora Matoviča, ktorú zastupuje Eduard Heger, pomohla matkám s deťmi zvýšením daňového bonusu alebo zvýšením detských prídavkov, to je všetko ešte pozostatok toho vášho trojvládnutia, ale, samozrejme, ako každá jedna vláda sa chce pochváliť niečím, čo sa jej podarilo, ale zároveň každá jedna protikorupčná, prodemokratická a hlavne nie taká zaslepená vláda by si mala vedieť pozrieť aj do vlastných radov. Čiže máme tuná odvolávanie predsedu vlády Slovenskej republiky, čiže odvolávame celú vládu. Je mi úplne jasné, že hnutie SME RODINA ako súčasť vlády bude robiť všetko pre to, aby táto vláda dovládla, aby členovia tejto vlády zostali v nepozmenenom zložení a aby tejto vláde nebola v pléne Národnej rady Slovenskej republiky vyslovená nedôvera počtom poslancov 76. Či sa to v utorok podarí, či sa to v utorok nepodarí, je naozaj diskutabilné, pretože naozaj môže rozhodovať jeden jediný hlas. Ak sa podarí to, čo, pevne verím, všetci naozaj opoziční poslanci očakávame, tak máme tu rôzne alternatívy, máme tuná rôzne možnosti, ako môže pokračovať vláda, buď v novom zložení, bude vyslovená dôvera novej vláde, buď tu bude úradnícka vláda, tých premenných jednotiek je ozaj veľa, ale hovorím, vláda Eduarda Hegera musí skončiť.
79. schôdza NR SR - 1.deň - B. popoludní
Dátum: 2022-12-08
Poslanec: Kočiš, Eduard (-)
Druh vystúpenia: Vystúpenie s faktickou poznámkou

20. Veľmi pekne ďakujem za slovo, pán predsedajúci. Jedinou rakovinou spoločnosti, ktorá gniavi túto spoločnosť na území Slovenskej republiky, ste vy, pán bábkový premiér Eduard Heger. Toto je jediná rakovina spoločnosti, o ktorej vieme rozprávať. Nie o tom, čo ste trieskal vo svojom prejave. Ste vláda chaosu, vláda deštrukcie, vláda, ktorá jednoducho nevie, čo má od dobroty už robiť, to ste vy, pán Heger. Nie voliči, ktorí vám dali moc, nie voliči, ktorí vám ešte vraj dôverujú. Jednoducho vy nemáte voličov. Vám už nedôveruje nikto v tejto republike. Človek, ktorý nevie, že je premiérom Slovenskej republiky, a tvrdí, že je predsedom proukrajinskej a proeurópskej vlády. Vy ste sa kedy zbláznil?! Práve teraz?! Toto počúvať... (Prerušenie vystúpenia predsedajúcim.) Pčolinský, Peter, podpredseda NR SR 21. Pán poslanec... Kočiš, Eduard, poslanec NR SR 22. ... veď to je niečo strašné! Jednoducho donekonečna sa budete vyhovárať na COVID, donekonečna sa budete vyhovárať na vojenský konflikt za našou hranicou. Donekonečna sa budete vyhovárať na energetickú krízu, ale to ste spôsobili vy, aj neschopnosť riadenia COVID situácie, aj toho, čo sa deje na trhu s energiami, s elektrickou energiou, s plynom. To ste spôsobili vy, vy a vaša proukrajinská a proeurópska vláda. Toto je chaos, toto je vláda chaosu, toto je vláda Eduarda Hegera, ktorý je iba bábkou, maňuškou alebo takou marionetou Igora Matoviča, blázna, ktorý jednoducho zmenil iba pozíciu, vymenil funkciu, zmenil iba miesto pôsobenia, ale v skutočnosti riadi túto vládu. 90 % občanov Slovenskej republiky čaká na utorok ako na spásonosný deň, kedy jednoducho táto vaša bábková, proukrajinská, proeurópska vláda odíde do zabudnutia. Odídete na smetisko európskych, svetových dejín ako vláda chaosu, ako vláda deštrukcie, ako vláda niečoho, čo sa nedá pomenovať, že mala súcit s vlastnými občanmi a s vlastnou krajinou, ako to často rozprávate. Ale nie s krajinou, so Slovenskom.
28. schôdza NR SR - 3.deň - B. popoludní
Dátum: 2021-05-06
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

130. Ďakujem pekne za slovo. Treba si povedať, že tie obrovské sumy, za ktoré sa kupujú tie vozidlá, sú vozidlá, ktoré sú sériové, prípadne s nejakou špeciálnou výbavou. Nejde o vozidlá špeciálne, ktoré by napríklad mohol využívať prezident alebo prezidentka, prípadne nejaká návšteva s nejakým, s nejakým pancierovaním a podobne. A preto sme si mohli aj všimnúť, že v minulosti boli veľké kauzy, keď predsedovia samosprávnych krajov, prípadne primátori krajských miest si kúpili autá po 100-tisíc euro a najvzdialenejšia cesta v ich regióne je 100 kilometrov tam a 100 km naspäť, a to už nehovorím ani o, to už nehovorím ani o primátoroch, ktorí sa pohybujú iba v okrese a raz za čas idú niekde do Bratislavy. Čiže naozaj takéto vozidlá sú úplne zbytočné, a tak, ako povedal aj Martin Beluský, veľakrát nešlo o nejaké objektívne potreby konkrétneho úradu alebo samosprávneho kraja, ale išlo o nejaké také osobnostné potreby a takto mrhať štátny rozpočet je naozaj nie namieste. Ďakujem.
28. schôdza NR SR - 3.deň - B. popoludní
Dátum: 2021-05-06
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

116. Ďakujem pekne za slovo. Naozaj tá korupcia pri umiestňovaní klientov do DSS-iek alebo do podobných zariadení existuje. Sám som sa s tým stretol, pretože niekoľkých zamestnancov aj z VÚC poznám, ktorí robia na sociálnom oddelení. Stále sa to deje a uprednostňujú sa takto ľudia. Naozaj takýto poradovník, ktorý by naozaj sa striktne dodržiaval, by mohol pomôcť k umiestneniu naozaj niektorých ľudí, ktorí čakajú na umiestnenie naozaj dlho, a najväčší problém s umiestňovaním ľudí je naozaj tých ľudí s obmedzením alebo postihnutých ľudí, lebo tých miest na umiestnenie je naozaj veľmi málo.
28. schôdza NR SR - 3.deň - B. popoludní
Dátum: 2021-05-06
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

96. Ďakujem za slovo. Naozaj si treba povedať, že rôzni špekulanti prišli k nehnuteľnostiam svojich vlastných susedov takýmto spôsobom, a keď si to zoberieme, že dnes, že to minimálne nájomné môže byť na úrovni 150 euro, a, samozrejme, to je bez energií, bez elektriky a tak ďalej, bez plynu. A mnohé z tých panelových bytov, ktoré boli postavené ešte za socializmu, prebehli nejakou obnovou alebo nejakým zatepľovaním, to nájomné sa, samozrejme, zvýšilo. A treba si povedať aj to, tí ľudia, ktorí majú tie byty, oni ich v skutočnosti nemajú, lebo banka má záložné právo, a tí, ktorí si pokúpili byty, neplatia iba nájom a energie, ale, samozrejme, platia aj hypotéku a takíto ľudia, ktorí v rámci opatrení vlády prišli o zamestnanie, sa dostanú do takého začarovaného kruhu a nevedia, či skôr majú platiť energie s nájomným, alebo majú platiť banke, a nevedia čo skôr. Ľudia, ktorí pracovali v gastro prevádzkach, ktorí boli tréneri a v všetkých profesiách, ktorých sa to dotklo, sú, bohužiaľ, v dnešnej situácii naozaj vo veľmi zlom aj psychickom stave, a ak by prišlo k exekúciám v tomto, v tomto čase, tak si treba naozaj povedať, že exekúcia je v tomto prípade iba oficiálna lúpežná akcia. Ďakujem.
28. schôdza NR SR - 3.deň - B. popoludní
Dátum: 2021-05-06
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

82. Ďakujem pekne za slovo. Martin, ďakujem ti za veľmi dobrý analytický rozbor problému a takisto sa chcem k tomu pripojiť, že niektoré štáty Európskej únie to nemajú, my to máme. Je to pre nás, myslím si, z môjho pohľadu naozaj nevýhodné, lebo tie podniky, tie fabriky a tí výrobcovia sú obmedzovaní týmito nariadeniami Európskej únie a nemôžeme s tým nič robiť. Slováci nemôžu vyvážať na východ, ale Francúzi, Nemci a iné veľké štáty Európskej únie vyvážajú cez sprostredkovateľov úplne bez problémov. Ak by sme to urobili na Slovensku, dostaneme také strašné pokuty, že by ich tí ľudia v živote už ani nesplatili. Ďakujem pekne.
28. schôdza NR SR - 3.deň - B. popoludní
Dátum: 2021-05-06
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

72. Ďakujem za slovo. Môžme vidieť, že z Európskej únie sa nestal už iba pakt hospodársky, ale hlavne sa z nej stal pakt politický. A možno pre tých, čo sedia v Bratislave, tak si o tom myslia, že je všetko v poriadku. Ale treba si, treba si ísť pozrieť aj iné regióny Slovenska, v ktorých spôsobili, že opatrenia Európskej únie... a zavedením sankcií napríklad proti Rusku spôsobili to, že niektorí ľudia, ktorí vo fabrikách robili naozaj celý život v takých regiónoch, kde je vysoká nezamestnanosť a nie je možnosť sa tam zamestnať, tak tieto sankcie spôsobili, že naozaj tí ľudia nemajú teraz momentálne z čoho žiť. Treba sa ísť pozrieť trebárs napríklad aj do mesta Tisovec, kde bola veľká fabrika, ktorá vyrábala mechanizmy, ktoré vyvážali na východ. A vyvážajú to tam celé roky. A zavedením sankcie Európskej únie títo ľudia prišli zo dňa na deň o živobytie a jednoducho v tom regióne, kde bolo viac takýchto fabrík, ktoré fungovali dlhé roky, v tom regióne sa tí ľudia nemajú kde zamestnať. A čo teraz majú robiť? Európska únia im to jednoducho zakázala. A to nejde len o ťažký priemysel. Takisto ak ide aj o zákon o verejnom obstarávaní, tak ak škola obstaráva mliečne výrobky, tak nemôže uprednostniť domáceho výrobcu, pretože by automaticky od úradu dostala pokutu. A mňa by zaujímalo, či niekde vo Francúzku alebo Belgicku, alebo v Nemecku v školách majú jogurty, ja neviem, z Čiech, zo Slovenska, z Maďarska alebo z Poľska. No tak to asi veľmi ťažko. Ďakujem.